Sandy Cheeks (Sandy si bajing) ya iku sawijining bajing sing urip ing ngisor segara. Amarga Sandy minangka kewan dharat, uripé saben dina ing Bikini Bottom, dhèwèké nganggo klambi astronaut kanthi helem supaya dhèwèké bisa ambegan ing segara. Sandy seneng karaté, lan seneng tumindak sing mbebayani. Sandy dhéwé asalé saka Texas, nanging saiki manggon ing Bikini Bottom lan dadi kancané Spongebob. Omah ing kubah Aquarium kedhap banyu lan ngandhut hawa. Papan utama omah kasebut ana wit gedhe minangka papan paturoné. Spongebob lan Patrick nalika dolan kudu terus nggunakaké bokor sing kebak banyu sing digunakaé kuwalik kanggo nutupi sirahé. Sandy dhéwé nyambut gawé dadi ilmuwan wasis ing Treedome Corporation karo pimpinan kethèk. Ing episodé Chimps Ahoy, dhèwèké meh ninggalaké Bikini Bottom amarga pancoban sing ditindakaké mesthi salah terus.